stanford-oval/wikipedia huggingface dataset:
הולכת קולות
חוקי הולכת הקולות > המלצות כלליות

כדי שאותה דרגה תופיע פעמיים ברצף מומלץ לשנות את צליל הבס. כלל זה, יפה כוחו בעיקר בפרקים איטיים, בו כל אקורד מקבל משקל רב ואורך זמן רב יותר מאשר בפרק מהיר.
יש להימנע מהופעה של אותה דרגה משני עברי קו התיבה.
יש להימנע מתנועה של שתי קווינטות (או יותר) או קוורטות באותו כיוון. כלל זה תקף בעיקר בכתיבה למקהלה.
מומלץ להימנע מכתיבה בה קול מסוים יעבור את גובה הצליל של הקול הסמוך לו באקורד הקודם, אך מותר ששני קולות סמוכים יתחברו לצליל אחד. חוק זה תקף בייחוד בכתיבה למקהלה.
יש להימנע ממרווח של יותר מאוקטבה בין שני קולות סמוכים, חוץ מבין הבס לטנור, ביניהם יכול להיות מרווח גדול גם יותר. חוק זה תקף בעיקר בכתיבה למקהלה.
סקונדות מוגדלות מצלצלות חריף מעט, ולכן לעיתים נמנעים מהן. לכלל זה יש חריגות רבות מאוד בספרות המוזיקלית, אך ניתן להבחין שבקולות התחתונים בדרך כלל לא יהיו סקונדות מוגדלות, והן מופיעות לרוב בקו המלודי.
התזמורת הקאמרית של חיל החינוך והנוער

|  פרטים |
| --- | --- |
 מדינה:  ישראל ישראל
 שיוך:   צבא הגנה לישראל
 סוג:  תזמורת קאמרית
 אירועים ותאריכים
 תקופת הפעילות:  1986–הווה (כ־38 שנים)
 פיקוד
 יחידת אם:   חיל החינוך והנוער
 מפקד נוכחי:  הלל צרי
 
התזמורת הקאמרית של חיל החינוך והנוער (תחח"ן) היא תזמורת קאמרית הפועלת בצה"ל. התזמורת מופיעה בפני חיילי צה"ל, באירועים ממלכתיים ובקונצרטים רשמיים. התזמורת הוקמה בשנת 1986 מתוך כוונה לאפשר למוזיקאים צעירים ומוכשרים להמשיך בפעילותם המוזיקלית בזמן שירותם הצבאי.
התזמורת מונה כעשרים נגני כלי קשת וכעשרה נגני כלי נשיפה. כולם מוכרים כמוזיקאים מצטיינים בצה"ל. במשך שנות פעילותה זכתה התזמורת להכרה ולהערכה רבה. הקונצרטים שלה שודרו בקול המוסיקה, וקונצרט מיוחד אף נכלל בסדרת הקונצרטים של איגוד השידור האירופי ושודר לאירופה בשידור חי.
התזמורת זכתה לנגן תחת שרביטם של מנצחים דגולים כגון שלום רונלי-ריקליס (מנצח הקונצרט הראשון), מנדי רודן, ישראל אדלסון, אשר פיש, ירוחם שרובסקי, זאב דורמן, מנחם נבנהויז ואייל עין הבר. מנצח התזמורת כיום הוא הצ'לן הלל צרי.
הרפרטואר של התזמורת כולל יצירות מתקופות שונות - החל מתקופת הבארוק, וכלה ביצירות בנות-זמננו, תוך דגש מיוחד לביצוע יצירות ישראליות. בנוסף לרפרטואר הקלאסי נקבע רפרטואר מיוחד לקונצרטים המושמעים בפני חיילי צה"ל.
קרן התרבות אמריקה-ישראל, אשר רוב נגני התזמורת נהנים ממלגותיה, שותפה בהפעלתה.
בנובמבר 2011 חזרה התזמורת לעבוד אחרי מספר שנים שלא פעלה, לשלושה קונצרטים בניצוחו של אייל עין הבר. באחד הקונצרטים התארחה הזמרת רוני דלומי, שהייתה חיילת באותה עת, וביצעה כמה משיריה בליווי התזמורת.
הורדה בדרגה

הורדה בדרגה היא צעד חריג, במסגרתו אדם הנמצא במסגרת הירארכית מקבל דרגה נמוכה מדרגתו הנוכחית, בדרך כלל כעונש.
בצבאות הורדה בדרגה (Reduction in rank) של חייל, לעיתים עד להורדה לדרגת טוראי, היא בדרך כלל צעד הננקט כעונש קיצוני וחריג בבית דין צבאי על עבירה חמורה. בנוסף, בעבירות חמורות במיוחד עשוי בית דין צבאי לגזור על נאשם גירוש מהצבא, עונש הכולל שלילת כל דרגה צבאית.
הורדה בדרגה בארגון אזרחי היא לעיתים תוצאה של העמדה לדין משמעתי של עובד, ולעיתים עקב ביצועים ירודים של העובד וכתחליף לפיטוריו. הורדה בדרגה אפשר שתהיה לתקופה מוגבלת ואפשר שתהיה ללא שנקבעה לה הגבלת זמן.
להורדה בדרגה יש השפעה מיידית על מעמדו של מי שהורד בדרגה, ובפרט על השכר שמקנה הדרגה. כאשר הדרגה משפיעה גם על זכויות פנסיוניות, להורדה בדרגה יש משמעות כספית ניכרת, עד סוף ימיו של מי שהורד בדרגה ואף לאחר מכן, בזכויות שאיריו.
בצה"ל > המסגרת הנורמטיבית

חוק השיפוט הצבאי מגדיר מספר אפיקים מוגדרים בהם ניתן לנקוט על-מנת להוריד חייל בדרגה. הורדה בדרגה יכולה להיות אחד מהבאים:
עונש המושת על ידי בית דין צבאי (ראו דוגמאות רבות להלן);
תוצאה של גירוש מהצבא (אחד העונשים שיכול להשית בית דין צבאי), שגורר שלילה אוטומטית של הדרגה. דוגמה לכך היא מקרהו של תא"ל רמי דותן שגורש מצה"ל וכתוצאה מכך נשללה ממנו דרגתו.
הורדה על ידי קצין שיפוט בכיר בהליך של דין משמעתי, בתנאי שדרגת החייל אינה למעלה מסמל ראשון;
עונש המושת על ידי בית הדין הצבאי לתעבורה, ובתנאי שדרגת החייל אינה כשל רב-סמל ומעלה;
לאחר שאדם מורשע בבית משפט שאינו בית דין צבאי בעבירה שיש עמה קלון, ודרגתו היא כשל רב-סמל ומעלה - יכול שתתכנס ועדה בראשות שופט בדימוס שהוא קצין בדרגת אלוף-משנה לפחות, להורידו מדרגתו ולקבוע את הדרגה שאליה יורד;
הרמטכ"ל רשאי, בנסיבות מיוחדות, שיפרט בהחלטתו, באישור הפרקליט הצבאי הראשי ובהתייעצות עם היועץ המשפטי לממשלה, להוריד מדרגתו אדם שהוא קצין, בין אם הוא משרת בצבא ובין אם לאו, ולקבוע את הדרגה שאליה יורד.
בדברי ההסבר להצעת התיקון לחוק השיפוט הצבאי משנת 2003, בואר כי "בשל היותה של זכותו של אדם לשאת דרגה צבאית, שאותה השיג בעמל רב, זכות הקשורה לכבודו כאדם אשר פגיעה בה היא פגיעה בכבודו, ראוי כי ההליך בדבר בחינת פגיעה בזכות האמורה לא יהיה הליך מינהלי, אלא הליך הנושא אופי שיפוטי".
לפי הוראת הפיקוד העליון 3.0249, הורדה בדרגה של חייל, קצין או מי שמשרת בשירות מילואים, מוגבלת לרשימה סגורה של מקרים. לפי אותה הוראה, המקרים הם פסק דין של בית דין צבאי, החלטה של הרמטכ"ל שהתקבלה על פי סעיף 553א לחוק השיפוט הצבאי, פסק דין של קצין שיפוט או החלטה של ועדה הפועלת לפי סעיף 553 לחוק השיפוט הצבאי בגין עבירה שיש עמה קלון. בנוסף, לפי אותה הוראת פיקוד עליון, לרמטכ"ל סמכות לחון חייל שהורדה דרגתו.
לתחימה זו של אפשרות ההורדה בדרגה שני חריגים בולטים. ראשית, חיילים הנשפטים בהליך של דין משמעתי, כלומר שלא לפני בית דין צבאי, מוגבלת ההורדה בדרגה להורדה של חוגרים בלבד (חיילים שאינם קצינים והם עודם בשירות חובה), במקרים נדירים במיוחד. שנית, אף שברגיל הורדה בדרגה היא עונש חריג וקיצוני, אשר בית הדין הצבאי לערעורים שב ומבהיר כי יש לנקוט בו במשורה ורק במקרים חמורים במיוחד, עתודאים שלא השלימו קורס קצינים ומוצאים ממסלול העתודה מופשטים מדרגות הקמ"א שהם עונדים, אף בהיעדר כל פגם משמעתי. הנימוק הרשמי לחריג זה הוא רצון "לשמור על יוקרת דרגת הקמ"א", חרף העובדה שעל-פי מדיניות הצבא עתודאים שהשלימו את קורס הקצינים וההשלמה החילית אינם מופשטים מדרגותיהם (ומכאן שהקשר בין יוקרת הדרגה לבין האפשרות להסירה הוא למעשה הפוך מבנימוק הצבא). עוד לשיטת הצבא, מדובר ב"ביטול תוקף דרגה" גרידא, משדרגת הקמ"א אינה דרגה "רגילה". כמו-כן, לעיתים נדירות מתקבלת ההחלטה לאפשר לעתודאי להמשיך ולשמור על דרגתו לאחר שהוצא ממסלול העתודה, אף כאשר יציאתו מהמסלול אינה בשל מגבלה רפואית.
בצה"ל > הורדה בדרגה עקב לחץ חיצוני

הורדה בדרגה היא בדרך כלל החלטה פנימית של הארגון שהעניק את הדרגה. מקרה חריג מבחינה זו הוא מקרהו של אל"ם אביאם סלע. סלע שירת כטייס בחיל האוויר ונחשב קצין מבטיח במיוחד. בעת שהייתו בלימודים בארצות הברית שימש כמפעילו של המרגל יונתן פולארד. לאחר חזרתו לישראל שירת כמפקד בסיס רמון של החיל, ואף הוחלט על מינויו למפקד בסיס תל נוף וקידומו לדרגת תת-אלוף. הוא נכנס לתפקיד מפקד הבסיס ולאחר חמישה שבועות, באופן חסר תקדים, בלחץ אמריקני כבד בוטל המינוי, והוא נאלץ לפרוש מחיל האוויר בדרגת אלוף-משנה לאחר שנתיים בהן הדריך במכללה לביטחון לאומי.
במגזר הציבורי בישראל

חוק שירות המדינה (משמעת), תשכ"ג-1963, המסדיר את ענייני המשמעת של עובדי המדינה, מאפשר עונש של הורדה בדרגה בידי שני גורמים:
בידי ועדת משמעת. הורדה בדרגה, לתקופה שלא תעלה על שנה אחת, היא החמור בעונשים שבסמכותה להטיל.
בידי בית הדין למשמעת של עובדי המדינה.
חוק הרשויות המקומיות (משמעת), תשל"ח-1978, המסדיר את ענייני המשמעת של עובדי הרשויות המקומיות, מסמיך את בית הדין למשמעת של עובדי הרשויות המקומיות להטיל עונש של הורדה בדרגה.
חוק המשטרה, תשס"ו-2006, מסמיך את בית הדין למשמעת של משטרת ישראל להטיל עונש של הורדה בדרגה.
הערות שוליים

↑  סעיף 28 לחוק השיפוט הצבאי
↑  מתוך דברי ההסבר להצעת חוק השיפוט הצבאי (תיקון מספר 47), ה"ח הממשלה 67 מ-17 בנובמבר 2003
↑   הוראת הפיקוד העליון 3.0249, באתר צה"ל
↑  בג"ץ 6523/20 פלוני נ' צה"ל יועמ"ש אכ"א, ניתן ב־8 בנובמבר 2020
↑  ע/74/09 תא"ל תמיר נ' התובע הצבאי הראשי, פסקה 11 (2009), וכן: ע/256/96 רס"ן ביבאס נ' התובע הצבאי הראשי (1997)
↑  מודן, משרד הביטחון ההיסטוריה תשפוט: 70 שנות שפיטה צבאית עמודים 196, 201 ו-206 (האלוף דורון פיילס, 2019)
↑  גילי כהן, סגן הרמטכ"ל המיועד במשפט בוכריס: "הורדה בדרגה היא עונש קשה לקצין", באתר הארץ, 17 בינואר 2017
↑   אמיר אורן, פרדוקס פולארד: נתניהו יחזיר את אולמרט?, באתר הארץ, 29 בדצמבר 2013.
↑  סעיף 25 לחוק שירות המדינה (משמעת)
↑  סעיף 34 לחוק שירות המדינה (משמעת)
↑  סעיף 17 לחוק הרשויות המקומיות (משמעת)
↑  סעיף 51 לחוק המשטרה
ההפגנות נגד מלחמה באוקראינה (רוסיה, 2014)

צעדת השלום במוסקבה אשר כללה לדברי המארגנים מעל 100,000 איש לצד דגלי אוקראינה, רוסיה וסמלי שלום, 15 במרץ 2014
ההפגנות נגד מלחמה באוקראינה (רוסיה, 2014), מתייחסות לסדרה של הפגנות נגד כניסת חיילים רוסים לאוקראינה. ההפגנות היו הגדולות ביותר ברוסיה מאז פעולות האופוזיציה הרוסית בשנים 2011–2013 נגד הונאת הבחירות שביצעה מפלגת רוסיה המאוחדת במהלך הבחירות לפרלמנט ב-2011 לטענות המפגינים.
הפגנת 15 במרץ 2014, אשר כונתה כצעדת השלום, התקיימה בבירה מוסקבה יום לפני משאל העם בקרים. סוכנות הידיעות הבינלאומית של רויטרס דיווחה כי במהלכה השתתפו כ-20,000 איש, בעוד לדבריו המארגנים השתתפו מעל 100,000 איש, לצד מחאות בערים נוספות בשטחי המדינה ובחו"ל.
מהלך האירועים > 1 במרץ

ב-1 במרץ 2014, נעצרו חמישה אנשים, שהפעילו מחאת כלונסאות ליד בניין מועצת הפדרציה נגד פלישת הכוחות הרוסיים לאוקראינה.
מהלך האירועים > 2 במרץ

ב-2 במרץ התאספו כ-200 איש להפגין ליד בניין משרד ההגנה הרוסי במוסקבה. כ-500 איש התאספו גם כן בכיכר מנז' במוסקבה. אותו מספר מפגינים מחו בכיכר סנט אייזק בסנט פטרבורג. באותו יום כ-11 מפגינים הפגינו ביקטרינבורג נגד מעורבותה של רוסיה בנושא האוקראיני, חלקם עטופים בדגל אוקראינה. ב-2 במרץ הפגין תושב מוסקבה נגד כניסת חיילים רוסים לשטח אוקראינה בעודו אוחז כרזה עם הכיתוב "עצור את המלחמה", אך נרדף מיד על ידי עוברי אורח, בעוד לאחר שנעצר על ידי המשטרה, הציעה עוברת להמציא נגדו כתב אישום חמור (הכאת ילד). אולם, הצעה זו נדחתה על ידי המשטרה.
הפגנות נגד כניסת חיילים רוסים נערכו גם מחוץ לשגרירויות רוסיה בלונדון, ברלין, וילנה ואנקרה.
מהלך האירועים > 8 במרץ

ב-8 במרץ, נאספה בשדה מרס בסנט פטרסבורג, עצרת מחאה של כ-500 איש.
מהלך האירועים > 15 במרץ

ב-15 במרץ, ההפגנה הגדולה מכולן, אשר כונתה "צעדת השלום", משכה עשרות אלפי מפגינים. עצרות נערכו במוסקבה, סנט פטרסבורג, יקטרינבורג, סמרה, מגדן וצ'ליאבינסק. מספר המפגינים במוסקבה הוערך ב-10 עד 50 אלף איש, אם כי לפי המארגנים, מעל 100,000 איש יצאו לרחובות. באותו יום, על פי מקורות שונים, בין 400 ל-600 איש השתתפו בעצרת תמיכה באוקראינה ביקטרינבורג, כולל ראש העיר יבגני רויזמן.
מוזיקאי הרוק אנדריי מקרביץ' התבטא גם כן נגד התערבות צבאית רוסית וכתב באומרו: "אתה רוצה מלחמה עם אוקראינה? זה לא יהיה כמו עם אבחזיה, האנשים על המידאן קשוחים ויודעים על מה הם נלחמים - על ארצם, על עצמאותם. אנחנו צריכים לחיות איתם בשכנות ורצוי בידידות. אבל זה תלוי בהם להחליט איך הם רוצים לחיות". אנדריי זובוב, פרופסור במחלקה לפילוסופיה במכון הממלכתי של מוסקבה ליחסים בינלאומיים, פוטר מעבודתו בשל מאמר שפורסם בעיתון ודומוסטי בו מתח ביקורת שלילית על התערבות צבאית רוסית והשווה את פעולות המדינה לסיפוח אוסטריה על ידי גרמניה הנאצית (אנשלוס) בזמנו לצד קבלת איומים. אלכסנדר צ'וב, מנהיג מפלגת רוסיה הוגנת – למען האמת, התבטא נגד התערבות רוסית באוקראינה. בוריס אקונין, סופר רוסי פופולרי, חזה שמעשיה של רוסיה "יובילו לבידוד הפוליטי והכלכלי שלה".
הפגנות נגד כניסת חיילים רוסים לקרים התקיימו גם ב-15 במרץ בקלן הגרמנית ומול הקונסוליה הרוסית בבון.
מהלך האירועים > 30 באוגוסט

ב-30 באוגוסט כ-50 בני אדם הפגינו נגד מלחמה עם באוקראינה בסנט פטרבורג בשדה מרס. באותו החודש, כתריסר פעילים נעצרו מחוץ לשגרירות אוקראינה במוסקבה בגין מחאה נגד הנשיא ולדימיר פוטין.
מהלך האירועים > 21 בספטמבר

ב-21 בספטמבר 2014 התקיימה עצרת נוספת נגד המלחמה בכיכר פושקינסקאיה במוסקבה, בהשתתפות של בין 5,000-20,000 מפגינים. הוושינגטון פוסט דיווח כי "עשרות אלפים" מחו על המלחמה באוקראינה בצעדה שלווה במרכז מוסקבה "תחת מעקב משטרתי כבד". במהלכן, התרחשו התכתשויות קלות עם תומכים פרו-רוסים, אך לא דווחו אירועים גדולים של אלימות או מעצרים.
באותו יום, כ-1,000 איש התאספו ליד קתדרלת קאזאן בסנט פטרסבורג עבור מחאות נגד מעורבותה של רוסיה בסוגיה האוקראינית. אלפי מפגינים נוספים ברחבי העולם תמכו באירוע זה על ידי קיום הפגנות בשטחם באותו יום. בארצות הברית, תושבי סן פרנסיסקו, ניו יורק, וושינגטון הבירה, לוס אנג'לס, סיאטל, יוסטון ובוסטון השתתפו בהפגנות.
מהלך האירועים > קונגרס נגד מלחמה

ב-19 במרץ 2014 התקיים במוסקבה קונגרס אנטי-מלחמתי של האינטליגנציה הרוסית (בתרבות דוברת הרוסית של האימפריה הרוסית של המאה ה-19, ברית המועצות ורוסיה המודרנית, האינטליגנציה הרוסית היא שכבה חברתית של אנשים העוסקים בעבודה נפשית מורכבת, שתפקידיה כוללים הן ביקורת והן מנהיגות בגיבוש התרבות והאידאולוגיה הפוליטית של החברה).
מזכר שהוציא הקונגרס מכריז באומרו כי:
"אנו, נציגי האינטליגנציה הרוסית, מחויבים להזהיר את השלטונות מפני הטעות ההיסטורית שנעשית - הרצון להשתלט בעזרת הכוחות המזוינים הרוסים של מדינה אחרת, עד לאחרונה אחות לנשק - אוקראינה".
מכתב פתוח ממדענים רוסים

ב-19 במרץ 2014, קבוצה של מדענים רוסים פרסמה מכתב פומבי למשרד לפיתוח דיגיטלי, תקשורת ותקשורת ההמונים של רוסיה. המכתב דרש מהמשרד לבדוק בתוכניות הטלוויזיה של העיתונאי הרוסי דמיטרי קונסטנטינוביץ' קיסליוב "סימנים של קיצוניות והסתה לשנאה אתנית".
הערות שוליים

↑  "UPDATE 1-Ukraine crisis triggers Russia's biggest anti-Putin protest in two years". Reuters (באנגלית). 2014-03-15. נבדק ב-2022-01-22.
1 2  Deutsche Welle (www.dw.com), Anti-war protesters march through Moscow | DW | 21.09.2014, DW.COM (באנגלית בריטית)
1 2 3  Новости bigmir)net, Марш мира ОНЛАЙН: В Москве вышли против войны с Украиной, Новости bigmir)net, ‏2014-03-15 (ברוסית)
↑  У Росії затримали активістів, які протестували проти війни з Україною, www.unian.ua (באוקראינית)
↑  На антивоенных акциях в Москве задержаны 300 человек, ytro.news
↑  В Москве и Петербурге проходят митинги против российской оккупации Крыма. Уже есть задержанные, Центр журналистских расследований, ‏2014-03-02 (ב־)
↑  Роман ЛЯЛИН, Жители Екатеринбурга провели пикеты против ввода российских войск в Крым, ural.kp.ru, ‏2014-03-02 (ברוסית)
↑  "Ukraine crisis: Russians opposed to Putin". BBC News (באנגלית בריטית). 2014-03-12. נבדק ב-2022-01-22.
↑  В Петербурге на антивоенный митинг на Марсовом поле пришли более 500 человек, dp.ru (ברוסית)
↑  Эхо Москвы в Петербурге, Эхо Москвы в Петербурге: На Марсовом поле рядом с митингом против войны гуляли 8 Марта, Эхо Москвы (ברוסית)
↑  Бунт против Путина? Мэр Екатеринбурга Ройзман возглавил «украинский» пикет и получил татарский торт. «Полагаю, это серьезный удар по отношениям мэрии Екатеринбурга и Москвы». ФОТО, ura.news
↑  "Слава Украине!" по-московски: мнения и оценки "Марша мира", world.segodnya.ua (ברוסית)
↑  «Сколько детей ты готов похоронить, чтобы Крым стал частью России?» Первые антивоенные пикеты прошли на Урале, ura.news
↑  Bloomberg - Are you a robot?, www.bloomberg.com
↑  Deutsche Welle (www.dw.com), Anti-Russia protests in Germany | DW | 16.03.2014, DW.COM (באנגלית בריטית)
↑  На Марсовом поле митинговали против войны и пармезана (фото), www.fontanka.ru, ‏2014-08-30 (ברוסית)
↑  Demirjian, Karoun (2014-09-21). "Moscow peace march draws thousands to protest 'the most ridiculous, the most idiotic thing': war in Ukraine". Washington Post (באנגלית אמריקאית). ISSN 0190-8286. נבדק ב-2022-01-22.
↑  Russian Americans in Support of Ukraine, www.facebook.com
↑  Congress of Intelligentsia against War meets in Moscow - HRO.org in English, hro.rightsinrussia.info
הפגנת 15 במרץ 2014, מוסקבה
הפגנת 21 בספטמבר, כיכר פושקינסקאיה
פרופסור אנדריי זובוב נואם בקונגרס האנטי-מלחמתי במוסקבה, 19 במרץ 2014
התזמורת הקאמרית של ויסקונסין

| --- | --- |
 תאריך ייסוד:  1960 
 מדינה:  ארצות הברית 
 www.wcoconcerts.org
 
פנורמה של קונצרטים כיכר
התזמורת הקאמרית של ויסקונסין (באנגלית:  Wisconsin Chamber Orchestra) היא תזמורת קאמרית מקצועית במדיסון, ויסקונסין, ארצות הברית. את התזמורת ייסד בשנת 1960 גורדון ב. רייט. מנצחה הנוכחי, אנדרו סיוול, החל את כהונתו עם התזמורת בשנת 2000. התזמורת הקאמרית של ויסקונסין מקיימת 29 קונצרטים בשנה, בהם חמישה קונצרטים של יצירות מופת, קונצרטים לנוער, קונצרטי חופשה ושישה קונצרטים פתוחים לקהל תחת כיפת השמים, בכיכר שליד הקפיטול של ויסקונסין.
הפלגה בשבת

הפלגה
איסור הפלגה בשבת  הוא איסור מדרבנן לצאת בימי רביעי, חמישי ושישי להפלגה אשר תימשך בשבת. האיסור הוא רק בהפלגה לצורכי רשות, כמו טיול, וחל גם כאשר המלחים הם גויים.
טעמי האיסור

איסורי שבת, בין דאורייתא ובין דרבנן, חלים ביום השבת בלבד, ולפיכך, מותר לכאורה לצאת ביום שישי לדרך בה יצטרך האדם לחלל שבת באונס. אלא שהדין אוסר על יהודי להיכנס מלכתחילה למצב בו יצטרך לחלל שבת. על כן, קבעו חכמים שכבר מיום רביעי צריך היהודי לתכנן מעשיו כך שלא יבוא לידי חילול שבת בשבת הקרובה. לכן, אסור לצאת להפלגה בימי רביעי, חמישי ושישי לצורכי רשות, כטיול.

טעמי האיסור הם כדלקמן:
יש חשש שמא ייווצר מצב של פיקוח נפש, ויצטרך היהודי לבצע מלאכות האסורות מדאורייתא כדי לסייע בהשטת הספינה.
אם מחצית מן הנוסעים בספינה הם יהודים, נמצא שבשבילם עובדים המלחים הגויים בשבת, ומדרבנן אסור ליהודי ליהנות ממלאכת גוי בשבת.
אם תשוט הספינה במים רדודים, במקום שאין 10 טפחים בין הספינה לקרקעית הים, עוברים בהפלגה על איסור יציאה מתחום שבת.
רבים מהנוסעים בספינה סובלים בימי ההפלגה הראשונים ממחלת ים, ונמצאו מבטלים מצוות עונג שבת.
כדי שיהיה מותר לטלטל חפצים בכל האנייה צריך לעשות עירוב חצרות בין היהודים בפת, וקודם לכן גם לשכור מבעל הספינה הנכרי את רשותו, דבר שבפועל לא מבוצע.
בשבת עצמה אסור לעולם לצאת להפלגה (אפילו לדבר מצווה), מפני גזירה שגזרו חכמים שמא יבוא האדם לתקן לעצמו כלי שיט בשבת.
היתרים

במצב בו אין חשש לכל ארבעת הטעמים דלעיל, כגון שמלחי הספינה ורוב נוסעיה גויים, וההפלגה נעשית במים עמוקים (מעל עשרה טפחים), ומסתבר שבגלל גודלה של הספינה לא יחלו הנוסעים במחלת ים ויוכלו לקיים מצוות עונג שבת, יש שהתירו לצאת להפלגה בשלושה הימים הסמוכים לשבת, אף שתימשך אף בשבת עצמה. אולם אחרים חלקו וסברו שבכל אופן ניתן להתיר זאת רק לצורך מצווה.
בשלשת ימי השבוע הראשונים מותר לכתחילה לצאת להפלגה, אף כשיש חשש לטעמים האמורים לעיל, וגם שלא לצורך מצווה, אף אם ידוע שבוודאות תמשיך ההפלגה גם ביום השבת, מפני שבימים אלה אין צריך האדם להגביל מעשיו מחשש שמא יגרום לו חילול שבת או ביטול מצוות עונג שבת.
בספינות המודרניות בימינו, בהם כל המערכות חשמליות, כולל מערכות המים, הדלתות, מצלמות אבטחה וכדומה, יש שכתבו שאין אפשרות להימנע מחילול שבת באופן אקטיבי, ועל כן אין היתר אפילו לשהות על ספינה, ובמיוחד הדבר אמור בספינות נופש. עם זאת, בספינות רבות מתחשבים בשומרי השבת, ונמצאים פתרונות הלכתיים חלקיים לשמירת שבת כהלכתה.
הפלגה לצורך מצווה

אם ההפלגה היא לצורך מצווה, כדוגמת הכנסת כלה או פדיון שבויים, מותר לצאת להפלגה אפילו בערב שבת. יש מן הפוסקים הסוברים שגם במצב כזה צריך להתנות היהודי עם בעל הספינה הגוי שהספינה תעגון בשבת, ואם בעל הספינה לא יסכים, אסור ליהודי להפליג. אך לדעת רב הפוסקים, גם אם בעל הספינה יסרב, מותר להפליג עמו לצורך המצווה.
הערות שוליים

↑  רז"ה
↑  רמב"ן
↑  רבינו חננאל
↑  רי"ף
↑  סוף סימן שפ"ב בית יוסף בשם שבולי הלקט, רמ"א
↑  שו"ת שבות עילם עמ' 35
↑  מסכת ביצה, לו ע"ב, שולחן ערוך, סי' של"ט סע' ב'
↑  הגר"ע יוסף, יחוה דעת ו,טז.
↑  ציץ אליעזר א,כא.
↑  הלכה ברורה חלק י"ג עמוד שיז, שו"ת שבות עילם עמ' 31
↑  שו"ת שבות עילם עמ' 31
↑  לעת עתה לא נמצאו עדיין פתרונות לשאלת מערכות המים שעובדות על חשמל, לבעיית עירובי חצרות שהובאה לעיל, ולעוד שאלות הלכתיות
↑  יעקב מאור, שו"ת על שייט, באתר Jewish Traveler ותוליכנו לשלום, ‏2018-10-26
↑  מגן אברהם
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
הצבעת מחאה

הצבעת מחאה היא הצבעה בבחירות המפגינה חוסר שביעות רצון מרשימת המועמדים או הבעת התנגדות למערכת הבחירות הקיימת. במקרה האחרון, המחאה יכולה להיות בצורה של הצבעה לגיטימית, אך במקום להצביע עבור מועמדים מרכזיים, היא הצבעה עבור מפלגה אזוטרית, ולפעמים למועמד שוליים מהשמאל הרדיקלי, הימין הרדיקלי או מועמד עצמאי אשר אינו מזוהה עם המערכת. לעיתים הצבעת מחאה יכולה להיות למועמד או מפלגה סאטירית כדוגמת מפלגת הקרנפים בקנדה או למועמד שאינו מתמודד בבחירות (אפילו למועמדים ביזאריים, כך לדוגמה ברבות מערכות הבחירות באירלנד מצביעים מאות ואף אלפי בוחרים לדסטין תרנגול ההודו).
לצד הימנעות אשר היא פשוט חוסר הצבעה, היא עלולה לשקף סימן לחוסר בפופולריות לגיטימית של דמוקרטיה מייצגת, שכן מצביעים מיואשים המצביעים הצבעת מחאה עלולים לסכן את אמינות מערכת הבחירות כולה.
בישראל

בישראל, הצבעת מחאה בצורה של פתק ריק המכונה גם "פתק לבן" נחשבת כקול פסול ביחד עם מעטפות שנמצאו בהן פתקי הצבעה שונים או יותר משלושה פתקי הצבעה זהים, ועל כן אינה נספרת במניין הקולות הכשרים. מטרת הפתק היא רק להוות כ'פתק חלופי' כאשר המצביע אינו מוצא את הפתק הנבחר, רושם עליו בכתב ידו את האותיות של הרשימה החסרה, מכניס אותו למעטפה ומשלשלו לקלפי.
הערות שוליים

↑  דנה בלאנדר, חשבון לא פשוט: איך הקולות הופכים למנדטים?, המכון הישראלי לדמוקרטיה, 17 במרץ 2015
ערך זה הוא קצרמרבנושא בחירות. אתם מוזמנים לתרום לוויקיפדיה ו.
הרכבת העילית של ברלין

| --- | --- |
סמל האס באן

תחנת הרכבת בפרידריכשטראסה
 מידע כללי
 מדינה:  גרמניה גרמניה
 עיר:  ברלין
 מפעיל:  חברת אס-באן ברלין בע"מ   (S-Bahn Berlin GmbH)
 מידע על ההקמה
 פתיחת המערכת:  8 באוגוסט 1924
 מידע על המערכת
 אורך המערכת:  331.5 ק"מ
 רוחב המסילה:  1,435 מ"מ
 מתח חשמלי:  750 V DC railway electrification 
 מספר נוסעים ביום:  1.3 מיליון
 מספר נוסעים בשנה:  416.8 מיליון
 מספר הקווים:  16
 מספר התחנות:  166
 www.s-bahn-berlin.de
 תרשים המערכת
 
 
הרכבת המהירה של ברלין (בגרמנית: S-Bahn Berlin - אס באן ברלין), מהווה, יחד עם הרכבת התחתית של ברלין (בגרמנית: U-Bahn Berlin) את מערכת התחבורה הציבורית העיקרית של ברלין, בירת גרמניה.
הרכבת העילית של ברלין - S-Bahn (אֶס-בָּאן)
הערות שוליים

↑  About Us, www.s-bahn-berlin.de (באנגלית)
↑  berlin.de/unternehmen/firmenprofil/kurzfassung.htm
↑  berlin.de/unternehmen/firmenprofil/kurzfassung.htm
↑  About Us, www.s-bahn-berlin.de (באנגלית)
↑  About Us, www.s-bahn-berlin.de (באנגלית)
| --- | --- |
בקרת זהויות :  GND: 2152559-6 
ערך זה הוא קצרמרבנושא רכבות ובנושא גרמניה. אתם מוזמנים לתרום לוויקיפדיה ו.
הצבעת מצפון

הצבעת מצפון או הצבעה חופשית או חופש הצבעה היא סוג של הצבעה, שבמסגרתה רשאים המחוקקים להצביע על פי מצפונם האישי, ולא על פי קו רשמי (משמעת מפלגתית) שקבעה מפלגתם הפוליטית. זה לעיתים משמש קרוס בנצ'רס בהם המצביעים בוחרים ב"פרלמנט תלוי" (פרלמנט שבו אף מפלגה לא מחזיקה ברוב מכריע) על מנת לאפשר הקמת ממשלת מיעוט.
על פי שיטת וסטמינסטר (שהיא שיטת הממשל הפרלמנטרית הבריטית) כל חברי הפרלמנט הם חברים במפלגה פוליטית ובשל כך הם צריכים להצביע בהתאם למדיניות של הנהגת מפלגתם. אם יחליטו להפר את המשמעת מפלגתית מצליף המפלגה יטיל עליהם עונשים (כגון אי-קידום לתפקיד בכיר במפלגה, איבוד או השהייה של הטבות המוענקות לנבחר ציבור ועוד). עם זאת, במקרים מסוימים המפלגה מותירה לחבריה לא להצביע על פי קו מפלגתי רשמי אלא על פי צו מצפונם.
הצבעת מצפון ברחבי העולם

במרבית המדינות, האפשרות להצביע "הצבעת מצפון" היא נדירה למדי. במרבית המקרים שבהם יש אפשרות להצביע על פי המצפון, הדבר נובע מכך שהנושא עליו מצביעים שנוי במחלוקת וחברי המפלגה חלוקים בדעותיהם. דוגמאות בולטות להצבעת מצפון הן: הצבעות על חוקים שעוסקים בנושאים דתיים, מוסריים או אתיים ולא נושאים מדיניים או כלכליים (דוגמה: האפשרות להצביע באופן חופשי בהצבעה על חוקיות הזנות או על הצעות חוק בנושא ההומוסקסואליות היא תדירה יותר מאפשרות להצביע באופן חופשי על תקציבים או נושאים ביטחוניים).
לפעמים הצבעה עשויה להיות חופשית עבור חלק מהמפלגות אך לא עבור כולן. כך למשל שממשלתו של ראש ממשלת קנדה, סטיבן הרפר דנה בהצעת חוק בנושא הנישואין החד מיניים בקנדה הכריזו המפלגה הליברלית של קנדה והמפלגה השמרנית של קנדה על חופש הצבעה לחבריהם ואילו המפלגה הדמוקרטית החדשה ובלוק קבקואה שמרו על משמעת מפלגתית. דוגמה נוספת לעניין הייתה בהצעת חוק בהפרלמנט של הממלכה המאוחדת, הצעת החוק "סעיף 28 לחוק הממשל המקומי 1988" שבה התירה המפלגה השמרנית לחברי המפלגה להצביע על פי צו מצפונם.
הערות שוליים

↑  "Understanding Conscience Vote Decisions: The Case of the ACT" (PDF). Australian Parliamentary Review. Australian Study of Parliament Group. 2013. אורכב מ-המקור (PDF) ב-2015-02-28. נבדק ב-2015-03-26.
↑  "Conscience votes during the Howard Government 1996 - 2007". Australian Parliament House. 2 בפברואר 2009. {{cite web}}:  (עזרה)
↑  Priddy, Sarah (16 בנובמבר 2016). "Free votes in the House of Commons since 1997" (PDF). House of Commons Library. נבדק ב-22 באפריל 2017. {{cite web}}:  (עזרה)
ערך זה הוא קצרמרבנושא מדע המדינה ובנושא בחירות. אתם מוזמנים לתרום לוויקיפדיה ו.